**ΟΔΗΓΙΕΣ ΓΙΑ ΤΑ ΕΓΓΡΑΦΑ ΤΗΣ ΠΡΑΚΤΙΚΗΣ ΑΣΚΗΣΗΣ**

Παραλαμβάνετε φάκελο για την έναρξη της Πρακτικής Άσκησης, όπου θα βρείτε τα εξής:

1. Τρεις (3) Ειδικές Συμβάσεις εργασίας, οι οποίες πρέπει να υπογραφούν από τον φοιτητή/τρια και από τον φορέα (νοσοκομείο/κλινική) και να φέρουν σφραγίδα του φορέα οπωσδήποτε.
2. Δύο (2) Συμβάσεις από Κοινού Υπευθύνων επεξεργασίας, οι οποίες πρέπει να υπογραφούν από το φοιτητή/τρια και από τον φορέα (νοσοκομείο/κλινική) και να φέρουν σφραγίδα του φορέα οπωσδήποτε.
3. Τρία (3) παραρτήματα υποχρεώσεων των συμβαλλομένων μερών τα οποία πρέπει να υπογραφούν από τον φορέα (νοσοκομείο/κλινική).
4. Τρία (3) Παραρτήματα Ειδικής Σύμβασης Εργασίας, τα οποία πρέπει να υπογραφούν από το φοιτητή/τρια και το φορέα και να φέρουν σφραγίδα του φορέα οπωσδήποτε.
5. Μία (1) Βεβαίωση φορέα απασχόλησης, η οποία υπογράφεται και σφραγίζεται από τον φορέα (νοσοκομείο/κλινική).
6. Μία (1) Βεβαίωση ολοκλήρωσης πρακτικής, η οποία υπογράφεται και σφραγίζεται από τον φορέα (νοσοκομείο/κλινική).
7. Δύο (2) περιγράμματα, ένα για το νοσοκομείο και ένα για τον φοιτητή/τρια.
8. Μία (1) βεβαίωση Πρακτικής άσκησης, για τον φορέα (νοσοκομείο/κλινική).
9. Ένα (1) Βιβλίο Πρακτικής άσκησης-ημερολόγιο, το οποίο θα πρέπει να συμπληρώνεται καθημερινά από τους φοιτητές και να υπογράφεται από τον υπεύθυνο του φορέα (νοσοκομείο/κλινική).

**Τί πρέπει να κάνω μόλις τα παραλάβω;**

1. Σε περίπτωση που λείπει κάποιο έγγραφο από τα παραπάνω, ενημερώνω με e-mail τη Γραμματεία.
2. Προσκομίζω τα έντυπα στον φορέα απασχόλησης για υπογραφές και σφραγίδες πριν την έναρξη της πρακτικής άσκησης.
3. **Αποστέλλω εντός ευλόγου χρονικού διαστήματος στη Γραμματεία (ταχ. διεύθυνση ΤΜΗΜΑ ΜΑΙΕΥΤΙΚΗΣ, ΠΕΡΙΟΧΗ ΚΕΠΤΣΕ, Τ.Κ. 50200 ΠΤΟΛΕΜΑΪΔΑ) τα εξής:**
4. **Η Ειδική Σύμβαση Εργασίας μαζί με το Παράρτημα Ειδικής Σύμβασης Εργασίας**
5. **Η Σύμβαση από Κοινού Υπευθύνων Επεξεργασίας και το Παράρτημα υποχρεώσεων των συμβαλλομένων μερών**
6. **Η Βεβαίωση φορέα απασχόλησης**

**Τί πρέπει να κάνω μόλις ολοκληρώσω την πρακτική μου άσκηση;**

**Μετά την ολοκλήρωση της Πρακτικής Άσκησης αποστέλλω ΑΜΕΣΑ στη Γραμματεία του Τμήματος Μαιευτικής τα παρακάτω:**

1. **Βεβαίωση Ολοκλήρωσης Πρακτικής Άσκησης**
2. **Βεβαίωση ενσήμων από το ΙΚΑ -ΕΦΚΑ (150 ένσημα)**
3. **Βιβλίο – ημερολόγιο συμπληρωμένο (υπογεγραμμένο- σφραγισμένο).**

ΣΗΜΕΙΩΣΗ:

Σε περίπτωση που δεν αποσταλούν τα παραπάνω στη Γραμματεία, οι φοιτητές/τριες δεν θα μπορούν να λάβουν πτυχίο ή να συνεχίσουν για το Πανεπιστημιακό πρόγραμμα.

**Υποχρεωτικότητα Εμβολιασμού**

* Με τις διατάξεις της παρ. 1 του άρθρου 36 του ν. 4829/2021 (Α’ 166) προστέθηκε δεύτερο εδάφιο στην παρ. 2 του άρθρου 206 του ν.4820/2021, σύμφωνα με το οποίο, «Η υποχρέωση του πρώτου εδαφίου καταλαμβάνει και τους φοιτητές προγραμμάτων σπουδών α΄ και β΄ κύκλου των Σχολών Επιστημών Υγείας των Ανώτατων Εκπαιδευτικών Ιδρυμάτων (Α.Ε.Ι.), καθώς και τους σπουδαστές των Ινστιτούτων Επαγγελματικής Κατάρτισης (Ι.Ε.Κ.) και των Κολλεγίων, οι οποίοι συμμετέχουν σε κάθε είδους εκπαιδευτική διαδικασία που διεξάγεται σε νοσοκομεία του Εθνικού Συστήματος Υγείας (Ε.Σ.Υ.), σε πανεπιστημιακά νοσοκομεία και σε ιδιωτικές δομές υγείας».
* Αντίστοιχα, με την παρ. 2 του άρθρου 36 του ν.4829/2021 τροποποιήθηκε η παρ. 3 του άρθρου 206 του ν.4820/2021 προκειμένου να συμπεριληφθούν οι ως άνω υπόχρεοι, ως εξής: «3. Ως προσωπικό των δομών των παρ. 1 και 2 νοείται κάθε φυσικό πρόσωπο που παρέχει προς τον φορέα λειτουργίας τους υπηρεσίες ή εκτελεί έργο με επαχθή αιτία ή εθελοντικά ή διεξάγει πρακτική άσκηση στο πλαίσιο εκπαιδευτικής διαδικασίας προγραμμάτων σπουδών δημόσιων ή ιδιωτικών εκπαιδευτικών δομών οποιασδήποτε βαθμίδας, με φυσική παρουσία εντός των δομών αυτών, καθώς και κάθε φυσικό πρόσωπο που παρέχει υπηρεσίες, με φυσική παρουσία εντός των ίδιων δομών, σε νομικό πρόσωπο, με το οποίο είναι συμβεβλημένος ο φορέας λειτουργίας των δομών.»

**Για περισσότερες λεπτομέρειες μπορείτε να απευθύνεστε στο Γραφείο Πρακτικής Άσκησης – Γραφείο Προσωπικού του Φορέα απασχόλησης.**

**Σχετικά με την αναστολή**

Σε περίπτωση που θέλετε για συγκεκριμένο λόγο να αναστείλετε την πρακτική σας άσκηση, παρακαλούμε να ενημερώσετε άμεσα τη Γραμματεία του Τμήματος Μαιευτικής και τον Φορέα Απασχόλησης.